तराना

तराना हिंदुस्तानी शास्त्रीय संगीत के अंतर्गत आने वाली एक गायन शैली है।जो मध्य काल में उपजी,फली फूली और विकसित हुई। इसमें कुछ अरबी के शब्दों जैसे ना,धिर,धिन,ना,तर,तुम, नुम,तेरे,धेरे आदि को किसी राग विशेष में गाया जाता है। इसमें ताल का बहुत महत्व होता है जिसके लिए तबले का प्रयोग किया जाता है। ऐसा माना जाता है कि इसकी शुरुआत हज़रत अमीर खुसरो ने की थी। साथ ही संगीत सम्राट तानसेन ने भी कई रागों में इसकी कई बंदिशें बनाई हैं।